وہلو(آن لائن)میر چاکر خان مری تینا بیان اسے ٹی پارینے کہ بلوچستان نا ضلع کوہلو ٹی کروناوائرس کن صوبائی حکومت نا کنڈآن سول ہسپتال کوہلو ءِ تروک آ 20  لکھ روپئی وڈی خوری نا گواچی مسر‘ حوال نا رداٹ ضلع کوہلو آن تعلق تخوک آ میر چاکر خان مری تینا بیان اسے ٹی پارینے کہ حکومت بلوچستان نا کنڈآن ضلع کوہلو ٹی کوروناوائرس کن رکھوک گام گیج آتیکن 20  لکھ سول ہسپتال ءِ جاری کرینے ولے ہندا20  لکھ نا پیسہ غاتیان بیرہ منہ پیکٹ فیس ماسک و سنیٹائیزر ہلکنو ولے درمان کن بروک آ بوہڑی، ٹاون، کرم خان شار، اوریانی، تمبو،لاسے زئی گرسنی نا باتی تیکن ہچ ءُُ رکھوک گام گیج اس کننگتنے۔ میر چاکر خان وزیر اعلی بلوچستان چیف سیکرٹری بلوچستان سیکرٹری جانجوڑی آن خواست کرے کہ زموار آ افسر آتا برخلاف کارروائی کننگے۔
